

**Αθήνα, 29 Απριλίου 2022**

**ΕΡΩΤΗΣΗ**

**Προς τους κ. κ. Υπουργούς**

**Οικονομικών**

**Αγροτικής Ανάπτυξης & Τροφίμων**

**Θέμα: «Απαράδεκτος ο αποκλεισμός αγροτικών οχημάτων από την επιδότηση πετρελαίου κίνησης»**

Η εκρηκτική αύξηση των τιμών των υγρών καυσίμων, στο γενικότερο πλαίσιο της αύξησης της ακρίβειας προϊόντων και κατ’ επέκταση υπηρεσιών, έχει καταστεί δυσβάσταχτη για νοικοκυριά και επιχειρήσεις, κατάσταση που προβλέπεται να δυσκολέψει ακόμα περισσότερο τους πολίτες, οι οποίοι θα γονατίσουν αν δεν ληφθούν μέτρα, για την αντιμετώπιση του φαινομένου.

Επιπλέον, η Κυβέρνηση οφείλει, εφόσον λάβει πρωτοβουλίες για την αναχαίτιση της ακρίβειας, να ενεργεί προς όφελος του συνόλου των πολιτών, χωρίς αποκλεισμούς και εξαιρέσεις, όπως συμβαίνει στην περίπτωση του μέτρου της επιδότησης πετρελαίου κίνησης, από το οποίο εξαιρούνται οι κάτοχοι αγροτικών οχημάτων, αφού όπως ορίζεται στην Κοινή Υπουργική Απόφαση, δικαίωμα επιδότησης έχουν μόνο οι κάτοχοι οχημάτων ΙΧ.

**Επειδή** ο αγροτικός τομέας, έχει πληγεί ανεπανόρθωτα τα τελευταία χρόνια, κυρίως εν μέσω υγειονομικής κρίσης.

**Επειδή** είναι απαράδεκτο τα αγροτικά οχήματα να αποκλείονται της επιδότησης καυσίμων.

**Επειδή** η στήριξη στον πρωτογενή τομέα, που πλήττεται πολλαπλώς, είναι μόνο στα λόγια και για λίγους ακόμα και για την επιστροφή του ΕΦΚ στο αγροτικό πετρέλαιο.

**Ερωτώνται οι αρμόδιοι Υπουργοί**

**Για ποιους λόγους αποκλείονται τα αγροτικά οχήματα από το μέτρο της επιδότησης πετρελαίου κίνησης;**

**Οι ερωτώντες Βουλευτές**

**Βαρδάκης Σωκράτης**

**Αραχωβίτης Σταύρος**

**Αβραμάκης Ελευθέριος**

**Αλεξιάδης Τρύφων**

**Αναγνωστοπούλου Αθανασία (Σία)**

**Αυγέρη Θεοδώρα**

**Αυλωνίτης Χρήστος-Αλέξανδρος**

**Βαγενά Άννα**

**Βαρεμένος Γεώργιος**

**Βέττα Καλλιόπη**

**Γκιόλας Ιωάννης**

**Ελευθεριάδου Σουλτάνα**

**Ζαχαριάδης Κωνσταντίνος**

**Ζεϊμπεκ Χουσεϊν**

**Ηγουμενίδης Νικόλαος**

**Θραψανιώτης Εμμανουήλ**

**Καλαματιανός Διονύσιος-Χαράλαμπος**

**Κασιμάτη Ειρήνη (Νίνα)**

**Καφαντάρη Χαρούλα (Χαρά)**

**Κόκκαλης Βασίλειος**

**Λάππας Σπύρος**

**Μάλαμα Κυριακή**

**Μαμουλάκης Χαράλαμπος (Χάρης)**

**Μάρκου Κωνσταντίνος**

**Μεϊκόπουλος Αλέξανδρος**

**Μουζάλας Ιωάννης**

**Μπαλάφας Ιωάννης**

**Μπάρκας Κωνσταντίνος**

**Μπουρνούς Ιωάννης**

**Μωραΐτης Αθανάσιος (Θάνος)**

**Ξανθός Ανδρέας**

**Ξανθόπουλος Θεόφιλος**

**Παπανάτσιου Αικατερίνη**

**Πέρκα Θεοπίστη (Πέτη)**

**Πολάκης Παύλος**

**Πούλου Παναγιού (Γιώτα)**

**Σαντορινιός Νεκτάριος**

**Σκουρολιάκος Παναγιώτης (Πάνος)**

**Σκούφα Ελισσάβετ (Μπέττυ)**

**Σπίρτζης Χρήστος**

**Συρμαλένιος Νικόλαος**

**Τόλκας Άγγελος**

**Φάμελλος Σωκράτης**

**Φίλης Νικόλαος**

**Φωτίου Θεανώ**

**Χαρίτου Δημήτριος**

**Χρηστίδου Ραλλία**

**Ψυχογιός Γεώργιος**